title: Divisions etnicas chodigas
text: As divisions etnicas chodigas fan referencia a las diferents comunidatz chodigas d'o mundo que pueden distinguir-sen dentro d'os pueblos de relichión chodiga.
  No totas as comunidatz chodigas comparten costumbres culturals, relichiosos, culinarios, lingüisticos, ecetra. Unas y atras amuestran diferencias locals y bellas formas d'interpretar bells preceptos.
  
  Dimpués de tornar d'o exilio en Babilonia en Tierra Santa i heba una diferenciación entre samaritanos y los que se consideroron a ellos mesmos los chodigos de verdat.
  
  En tiempos de l'Imperio Romano a diaspora chodiga de partiba en dos ambitos culturals: Diaspora occidental en l'Imperio Romano y Diaspora oriental en l'Imperio Persa Sasanida. En a Edat Meya la división prencipal yera entre chodigos de paises cristianos u europeus y chodigos de países musulmans. Los chodigos de países musulmans yeran més lumerosos y i heba comunidatz d'orichen oriental chunto con comunidatz de l'antiga diaspora occidental d'Hispania y Africa. Una clasificación d'as comunidatz historicas de relichión chodiga puet estar:
  
  Chodigos orientals: descendiens d'a Diaspora oriental y d'ixas comunidatz d'a Diaspora occidental en zonas que s'islamizoron.
  Comunidatz persianas: en Irán y Afganistán, charran persa.
  Bukharans: en Asia Central, charran tachico.
  Comunidatz de Cheorchia, charran cheorchiano.
  Dagh Chufuti: entre Daghestán y Azerbaichán, charran tat.
  Mizrajim: chodigos de Siria, Irak y estatos d'arredol. Charran arabe, y os d'o Kurdistán charran tradicionalment neoarameu.
  Comunidatz d'o Desierto d'Arabia: desapareixitas
  Chodigos yemenins:
  Comunidatz d'Echipto.
  Tochavim: chodigos nortafricanos no sefarditas, charran en berber u arabe.
  Chodigos occidentals: descendients d'a Diaspora occidental en zonas europeas y cristianas:
  Chodigos bizantins: en Grecia y Anatolia dende antigo, charraban griego.
  Chodigos italianos: en Italia dende antigo, charraban griego dimpués latín y italiano.
  Gourmís: chodigos italianos establitos en Túniz.
  Sefarditas: descendients d'as comunidatz d'a peninsula iberica. En 1942 los forachitoron y en os paises on plegoron asimiloron atras comunidatz.
  Megorachin u forachitatos: chodigos sefarditas d'o Norte d'Africa.
  Domnatz: sefarditas de l'antigo Imperio Otomán convertitos a o islam y probablement criptochodigas.
  Askenazís: comunidatz de chodigos d'Alemanya forachitatas ta Europa centro-oriental en la Edat Meya y que conservoron o yiddisch.
  Crimchacos: mezcla poblacional que se fació entre comunidatz askenazís y sefarditas en Crimea en tiempos d'o Khanato de Crimea. Charran o tartaro de Crimea.
  Comunidatz d'a periferia: comunidatz que s'han desembolicato fuera d'os ambitos cristiano-europeu y islamico-afroasiatico, los atros chodigos los consideran heterodoxos u menos chodigos.
  Falaixas: chodigos d'Etiopía, no almiten o Talmut.
  Caraís de Crimea u caraitas de Crimea: chodigos que charran un idioma pareixito a lo tartaro de Crimea y no admiten o Talmut.
  Chodigos d'a India: comunidatz que tamién son dividitas en castas.
  Chodigos de Caifeng: antigos chodigos d'ixa ciudat de China, ya no bi n'ha.
  
  Pueblos chodigos